
TEISĖS IR PERSONALO SKYRIAUS
VYRIAUSIOJO SPECIALISTO

PAREIGYBĖS APRAŠYMAS

         I SKYRIUS

        PAREIGYBĖS CHARAKTERISTIKA

1. Teisės ir personalo skyriaus vyriausiasis specialistas yra  karjeros valstybės tarnautojas.

II SKYRIUS

              PAREIGYBĖS PASKIRTIS

2. Teisės ir personalo skyriaus vyriausiojo specialisto pareigybė reikalinga konsultuoti ar teisiškai teisingai ruošiami rajono savivaldybės tarybos sprendimai, mero potvarkiai, administracijos direktoriaus įsakymai bei kiti teisės aktai.
III SKYRIUS

 VEIKLOS SRITYS

3. Šias pareigas einantis valstybės tarnautojas vykdo bendrosios veiklos srities – teisės – funkcijas.
                                                    IV SKYRIUS

 SPECIALŪS REIKALAVIMAI ŠIAS PAREIGAS EINANČIAM  VALSTYBĖS TARNAUTOJUI

4. Valstybės tarnautojas, einantis šias pareigas turi atitikti šiuos specialiuosius reikalavimus: 

4.1. turėti aukštąjį universitetinį socialinių mokslų studijų srities, teisės krypties išsilavinimą; 
4.2. turėti ne mažesnį kaip 1 metų teisinio darbo stažą;
4.3. išmanyti Lietuvos Respublikos įstatymus, Lietuvos Respublikos Vyriausybės nutarimus ir kitus teisės aktus, reglamentuojančius viešąjį administravimą, vietos savivaldą, valstybės tarnybą, darbo teisę;
4.4. mokėti dirbti šiomis kompiuterinėmis programomis: MS Word, MS Excel, MS Outlook, Internet Explorer;
4.5. mokėti valdyti, kaupti, sisteminti, apibendrinti informaciją;
4.6. išmanyti dokumentų rengimo bei įforminimo taisykles;
4.7. savarankiškai planuoti ir organizuoti savo darbinę veiklą, gebėti sklandžiai dėstyti mintis raštu ir žodžiu.
V SKYRIUS

ŠIAS PAREIGAS EINANČIO VALSTYBĖS TARNAUTOJO FUNKCIJOS

5. Šias pareigas einantis valstybės tarnautojas atlieka šias funkcijas:

5.1. pagal įgaliojimą atstovauja rajono savivaldybei visų lygių teismuose, ginant savivaldybės interesus;

5.2. supažindina su bylų nagrinėjimo teisme rezultatais rajono merą, administracijos direktorių bei skyriaus vedėją, siekiant suteikti informaciją;

5.3. pagal kompetenciją nagrinėja piliečių, įstaigų, įmonių, organizacijų prašymus bei pareiškimus ir apie nagrinėjimo rezultatus informuoja skyriaus vedėją, dalyvauja rajono savivaldybės sudaromų komisijų darbe, siekiant savivaldybės administracijos tikslų įgyvendinimo;

5.4. veda savivaldybės vardu sudaromų sutarčių registrą, vizuoja rajono savivaldybės tarybos sprendimų, mero potvarkių bei administracijos direktoriaus įsakymų (norminio pobūdžio), sutarčių projektus, pagal administracijos direktoriaus bei skyriaus vedėjo pavedimus ruošia rajono tarybos sprendimų, mero potvarkių, administracijos direktoriaus įsakymų projektus ir, esant reikalui teikia dėl jų išvadas, siekiant įgyvendinti įstaigos tikslus;
5.5. rengia administracijos direktoriaus įsakymų projektus dėl piliečių nuosavybės teisių į išlikusį nekilnojamąjį turtą atkūrimo, grąžinimo bei kompensavimo už jį, rengia ataskaitas dėl nuosavybės teisių atkūrimo į išlikusį nekilnojamąjį turtą, siekiant įgyvendinti Lietuvos Respublikos piliečių nuosavybės teisių į išlikusį nekilnojamąjį turtą atkūrimo įstatymą;
5.6. tvarko įstaigos duomenis valstybės tarnautojų registre, tam kad būtų įgyvendinti valstybės tarnautojų registro nuostatai;
5.7. vykdo kitus nenuolatinio pobūdžio skyriaus vedėjo pavedimus, kad būtų pasiekti savivaldybės strateginiai tikslai.
VI SKYRIUS

ŠIAS PAREIGAS EINANČIO VALSTYBĖS TARNAUTOJO PAVALDUMAS

6. Šias pareigas einantis valstybės tarnautojas yra tiesiogiai pavaldus skyriaus vedėjui.

_______________________

      Susipažinau:

________________________     ______________________        ___________________________

              (Pareigos)                                     (Parašas)                                   (Vardas, pavardė)

________________________

               (Data)

